# จีระนันท์ กิจประสาน
จีระนันท์ กิจประสาน (ชื่อเล่น: เม หรือ เมย์) เป็นนักร้อง และนักแสดงหญิงชาวไทย เริ่มเข้าสู่วงการจากการเป็นหนึ่งในศิลปินเกิร์ลรุ๊ปวง วีวี่โค (ViVicO.) ซึ่งเปิดตัวครั้งแรกในปีพ.ศ. 2540 ภายใต้สังกัด Cross Zone Entertainment

จากนั้นก็ได้โลดแล่นอยู่ในวงการสักระยะ ก่อนที่จะเป็นศิลปินเดี่ยวในภายหลัง มีผลงานเพลงสร้างชื่อเสียง ได้แก่เพลง คนเดียวไม่เหงาเท่า 3 คน, ก่อนจะเป็นแฟนเก่า , เทียนไข , นอนไม่หลับ (ถ้าไม่กลับพร้อมเธอ) และเพลง ไม่อยากเป็นแค่กิ๊ก เป็นต้น

 ประวัติ 
จีระนันท์ กิจประสาน ชื่อเล่น เมย์ หรือ เม เกิดเมื่อวันที่ 24 เมษายน พ.ศ. 2527 เป็นนักร้อง นักแสดงชาวไทย จบชั้นมัธยมศึกษาตอนต้นที่โรงเรียนสุรศักดิ์มนตรี (ม.1), โรงเรียนอัสสัมชัญศึกษา (ม.2-3) และศึกษาต่อในระดับมัธยมปลายที่โรงเรียนเตรียมอุดมศึกษา สำเร็จการศึกษาระดับปริญญาตรี คณะรัฐศาสตร์ สาขารัฐประศาสนศาสตร์ จุฬาลงกรณ์มหาวิทยาลัย 

เม เริ่มเข้าสู่วงการด้วยการเป็นหนึ่งในสมาชิกวง วีวี่โค สังกัด ครอสโซน เอนเตอร์เทนเมนต์ เมื่อปีพ.ศ. 2540 โดยมีสมาชิกอีกสี่คน ได้แก่ กมลรจน์ เอกวัฒนกิจ (จิ้ง), อัจฉราศรี เจริญโสภา (เชอร์รี่), ศิลป์สิริ ประภาวงศ์ (มะเหมี่ยว) และ วิจิตรา อัศนีวุฒิกร (กุ๊กกิ๊ก) โดยออกผลงานเพลงทั้งหมด 2 อัลบั้มเต็ม คืออัลบั้ม "Vivico" และ "รักสร้างโลก" มีเพลงที่คุ้นหูกันอยู่มาก เช่น ขอฟ้า, ซ้ำ...ซ้ำ, โตในรถ และเพลง ขอมีเพียงเธอ 

ในปีพ.ศ. 2544 เมได้มีโอกาสเล่นภาพยนตร์เรื่องแรกคือเรื่อง สุริโยไท ซึ่งรับบทเป็น พระเทพกษัตรีย์ ถัดมาปีพ.ศ. 2545 ก็ได้มีโอกาสเล่นหนังอีกเรื่อง ซึ่งเรื่องนี้เมย์ได้เป็นตัวเอกของเรื่องอีกด้วย คือเรื่อง เกิร์ลเฟรนด์ 14 ใสกำลังเหมาะ รับบทเป็น ติ๋ม นอกจากงานภาพยนตร์แล้วก็ยังมีละครอีกหลายเรื่อง เช่น  ซอย 3 สยามสแควร์, พ่อบ้านเมียเผลอ, ฝันที่เป็นจริง, ครอบครัวตัวละคร

ปีพ.ศ. 2548 เมได้เข้ามาเป็นศิลปินในสังกัดจีโนม เร็คคอร์ด ในเครืออาร์เอส มีอัลบั้มเต็มถึง 3 ชุด ชุดแรกชื่อว่า "Mé" ส่วนการเขียนนั้น (Mé) ก็เพราะชื่อเมถ้าเขียนภาษาอังกฤษแล้วจะสะกด May ซึ่งแปลได้ว่าเดือนพฤษภาคม แต่ชื่อของเมนั้นมาจากเดือนเมษายน เมก็เลยอยากเขียนแบบนี้มากกว่า ซึ่งเป็นการเขียนและออกเสียงแบบฝรั่งเศสที่ดูไม่เหมือนใครดี เวลาออกเสียงก็อ่านว่าเมด้วยก็เลยเขียนแบบนี้มาตลอด ส่วนเพลงเปิดตัวในอัลบั้มนี้มากับเพลงเร็วที่ชื่อว่า "ไม่ได้ตาฝาด" ต่อด้วย "คนเดียวไม่เหงาเท่า 3 คน" และ "จะทำกันเกินไปแล้ว" ซึ่งในอัลบั้มนี้ได้ ปอนด์ ธนา ลวสุต มาเป็นโปรดิวเซอร์ในกับอัลบั้มนี้ด้วย 

ถัดมาปี 2549 ทางจีโนม เร็คคอร์ดได้ทำโปรเจกต์อัลบั้มชื่อว่า "Dreams II A Little Dream Project" มีสมาชิก 3 คนด้วยกันคือ เม ลิเดีย ฝ้าย มีเพลงฮิตอย่าง "หายไปกับดอกไม้" และเพลง "ทำไมไม่รับสักที" ซึ่งเพลงทั้ง 2 นี้เป็นเพลงประกอบละครเรื่อง เพื่อนแซ่บ 4x4 อีกด้วย

ธันวาคม 2549 เมย์ได้มีอัลบั้มชุดที่ 2 ชื่อว่า "Black Me" ที่มาของชื่ออัลบั้ม Black Me มีที่มาจากสีดำอันเป็นสีที่ เม ชอบ ประกอบกับรูปแบบอัลบั้มที่มีโทนแบบหม่นๆ ขรึมๆ เน้นเสื้อผ้าการแต่งกายที่เป็นสีดำ เป็นตัวแทนของความลึกลับน่าค้นหา เมื่อมารวมกับชื่อของเธอเองจึงทำให้ได้ชื่ออัลบั้ม ที่ฟังเผินๆ จะใกล้เคียงกับคำว่า Black Mail ที่แปลว่าหักหลังได้ด้วย เปิดตัวด้วยเพลง "นอนไม่หลับ..ถ้าไม่กลับพร้อมเธอ" ชื่อฟังดูแรงแต่เนื้อหากลับเป็นแบบอ้อนๆ ซึ่งถ่ายทอดออกมาแบบบัลลาดร็อก ฟังหนักแน่นแต่แฝงความหม่นและนุ่มนวล เข้มด้วยภาษาชัดเจนโดนใจใครหลายคน โดยเพลงนี้ ปอนด์ - ธนา ลวสุต โปรดิวเซอร์ของอัลบั้มเป็นคนวางแนวคิด ก่อนที่จะใช้นักแต่งเพลงถึง 5 คนร่วมกับเรียบเรียงเป็นตัวอักษรออกมา มาที่ "ก่อนจะเป็นแฟนเก่า" เป็นอีกเพลงช้าที่มีส่วนผสมของโฟล์กร็อกและบริตร็อก จนกลายเป็นเพลงให้อารมณ์เหงาเศร้าอย่างมีเสน่ห์ กับเรื่องราวความรักที่มาถึงจุดจบ ส่วน "เทียนไข" ก็เป็นอีกเพลงหนึ่งที่ เม แนะนำให้ฟังกันในอัลบั้มนี้ โดยมีเนื้อหาเปรียบเทียบคนที่ไม่มีค่าในสายตาของใครบางคน ซึ่งเค้าจะมาหาเวลาที่ไม่มีใครเท่านั้น เหมือนเทียนไขที่ปัจจุบันไม่ค่อยมีคนใช้กันแล้ว

ในปีถัดมามีอัลบั้มชุดที่ 3 ซึ่งเป็นชุดสุดท้าย ชื่อว่า "Happening" ความหมายของ Happening ต้องการสื่อความแปลกใหม่ที่เกิดขึ้นในอัลบั้มนี้ ซึ่งคือภาพลักษณ์ที่หันมาแต่งตัวเปรี้ยวซ่าร่าเริง เพิ่มส่วนผสมของการเต้นรำ แทนภาพเก่าที่เป็นสาวร็อกที่มักจะร้องแต่เพลงเศร้า อีกสิ่งใหม่ในอัลบั้มนี้ คือการเปลี่ยนโปรดิวเซอร์จาก ปอนด์ - ธนา ลวสุต มาเป็น แนท - เกียรตินคร ประชากุล หรือ แนท วาสนา เปิดตัวเพลงแรกด้วย "Call Me Baby" เพลงเร็วในจังหวะดิสโก้ชวนเต้น มาถึงเพลงช้าปวดใจในแบบของ เม กับ "ไม่อยากเป็นแค่กิ๊ก" ด้วยดนตรีในแบบฟุ้งฝัน ถ่ายทอดอารมณ์เศร้าของผู้ที่ตกเป็นกิ๊กหรือแฟนเก็บของคนอื่น 

ปัจจุบันเมย์เปิดกิจการร้านเสื้อ-ผ้าเนำเข้า กระเป๋าถือและอุปกรณ์เสริมจากประเทศเกาหลี ชื่อร้าน "April & May"

ในเดือนกรกฎาคม ปี พ.ศ. 2561 จีระนันท์ กิจประสาน ได้ออกมาเปิดเผยถึงอาการเจ็บป่วยเนื่องจากไปทำศัลยกรรมหน้าอกที่ประเทศเกาหลีใต้ เธอได้เรียกร้องค่าเสียหายทั้งหมด 60 ล้านบาท

ผลงานเพลง
สตูดิโออัลบั้ม
 อัลบั้มเดี่ยวของเมย์ ภายใต้สังกัดจีโนม เร็คคอร์ด ในเครืออาร์เอส ซึ่งแจ้งเกิดกับเพลง "คนเดียวไม่เหงาเท่า 3 คน"
ปีชื่ออัลบั้มรายชื่อเพลง2548Mé เม
วางจำหน่าย: 17 กุมภาพันธ์ พ.ศ. 2548
สังกัด: จีโนม เร็คคอร์ด, อาร์เอส
รูปแบบ: เทป, ซีดี, วีซีดีไม่ได้ตาฝาด
คนเดียวไม่เหงาเท่า 3 คน
รู้ไหม
ทำอะไรเนี่ย
ไม่ได้อยากรู้
ไฟดับ
จะทำกันเกินไปแล้ว
นินจา
ขอลืมบ้างได้ไหม
ไม่แพ้2549BLACK Mé (EP)
วางจำหน่าย: 7 ธันวาคม พ.ศ. 2549
สังกัด: จีโนม เร็คคอร์ด, อาร์เอส
รูปแบบ: ซีดี, วีซีดีนอนไม่หลับ..ถ้าไม่กลับพร้อมเธอ
ก่อนจะเป็นแฟนเก่า
เทียนไข
เวลาของฉันไม่เคยหมุนไป
สักวันคงไปถึง2550Mé HAPPENING (EP)
วางจำหน่าย: 15 พฤศจิกายน พ.ศ. 2550
สังกัด: เมโลดิก้า, อาร์เอส
รูปแบบ: ซีดี, วีซีดี, ดาวน์โหลดCall Me Baby
ไม่อยากเป็นแค่กิ๊ก
อยากเปลี่ยนเบอร์โทร
Di Da-La La
อยากรู้วิธีลืมกัน

 ผลงานเพลงในนาม วีวี่โค 
 เมย์ แจ้งเกิดจากการเป็นหนึ่งในศิลปินวง วีวี่โค มีผลงานอัลบั้มเพลงสองชุดกับสังกัด Crossezone คืออัลบั้ม "Vivico (วีวี่โค)" และอัลบั้ม "รักสร้างโลก"
ปีชื่ออัลบั้มรายชื่อเพลง2541VIVICO
วางจำหน่าย: พฤษภาคม พ.ศ. 2540
สังกัด: Crossezone
รูปแบบ: เทป, ซีดีโตในรถ
นะนะ
ซ้ำ ซ้ำ
ใจคอจะทิ้งกันได้
ขอฟ้า
ปุ๊บปั๊บได้ไง
ขอมีเพียงเธอ
ต่อไม่ติด
ถวายวัดซะ
ก่อนจากฝากรัก2543รักสร้างโลก
วางจำหน่าย: มีนาคม พ.ศ. 2541
สังกัด: Crossezone
รูปแบบ: เทป, ซีดี  ได้ไหม
รักสร้างโลก
ViViCo Remix
ขอฟ้า
ซ้ำ... ซ้ำ
ต่อไม่ติด
ได้ไหม (Piano Voice)
ขอมีเพียงเธอ
ViViCo Party Mix
นะนะ
ก่อนจากฝากรัก
รักสร้างโลก (Piano Voice)

 โปรเจกต์พิเศษ 
 อัลบั้มเฉพาะกิจของ 3 สาว เม - จีระนันท์ กิจประสาน, ลีเดีย - ศรัณย์รัชต์ วิสุทธิธาดา และ ฝ้าย - ณัฐหทัย แสงเพชร นักร้องนำจากวงแอมไฟน์ ที่รวมตัวกันเป็น Dreams II สานต่อความสำเร็จจากอัลบั้ม Dreams
ปีชื่ออัลบั้มรายชื่อเพลง2549Dreams II A Little Dream Project
วางจำหน่าย: 23 กุมภาพันธ์ พ.ศ. 2549
สังกัด: จีโนม เร็คคอร์ด , อาร์เอส
รูปแบบ: เทป , ซีดี , วีซีดีหายไปกับดอกไม้
ทำไมไม่รับสักที
รักเธอแล้ว
อยู่นานๆ นะ
คิดถึงเธอจริงๆ
แม่ดุ
หัวใจไม่แข็งแรง
ไม่รับคืน
หันมานี่สิ
อดใจไม่ไหว

 อัลบั้มพิเศษ 
 คิดถึงแม่ อัลบั้มเพลงเฉพาะกิจ ที่สร้างกระแสความรักระหว่างแม่-ลูกให้เกิดขึ้น 1 ผ่านมาจึงเป็นโอกาสดีที่สานต่อความรู้สึกนั้นให้เกิดขึ้นอย่างต่อเนื่องโดย อาร์.เอส โปรโมชั่น และ อะบอริจิ้นส์ ด้วยอัลบั้มรวมศิลปินที่ชื่อว่า คิดถึงแม่ เรียงความเรื่องแม่
ปีชื่ออัลบั้มรายชื่อเพลง2548คิดถึงแม่ เรียงความเรื่องแม่
วางจำหน่าย: 28 กรกฎาคม พ.ศ. 2548
สังกัด: อะบอริจินส์, อาร์เอส
รูปแบบ: เทป, ซีดี, วีซีดีของขวัญวันแม่ - แดน
ถ้าแม่ไม่...แล้วใครรัก - บีม
เด็กขี้แย - เม
จันทร์ในใจ - โฟร์ท
เหนื่อยพอแล้วแม่ - ฟิล์ม
จดหมายถึงแม่ - ปุ้ย
เพื่อนแท้คือแม่เรา - เอ๊ะ
รักเดินทางมาจากบ้าน - นาธาน
แม่แบบ - พดด้วง
เรียงความเรื่องแม่ - กลุ่มนักเรียนสถานสงเคราะห์2549ลูกของพ่อ
วางจำหน่าย: 1 ธันวาคม พ.ศ. 2549
สังกัด: อะบอริจินส์, อาร์เอส
รูปแบบ: เทป, ซีดี, วีซีดีลูกของพ่อ (รวมศิลปินอาร์เอส)
ไผ่รวมกอ
อย่าทำให้พ่อร้องให้ 
คิดถึงพ่อ
พอเพียง - เพียงพอ 
อยากเข้มแข็งเหมือนพ่อ 
บอกด้วยใจ - ฟังด้วยใจ 
ลูกไม้ใต้ต้น (เราสามคนยังเก็บตะวัน)
พรของพ่อ
ทำดีให้พ่อดู

 ละครโทรทัศน์ 
 ละครเรื่อง "วัยฝันวันรัก" (ช่อง ไอทีวี)
 ละครเรื่อง "ซอย 3 สยามสแควร์" (ช่อง 3)
 ละครเรื่อง "พ่อบ้านเมียเผลอ" (ช่อง ไอทีวี)
 ละครเรื่อง "ฝันที่เป็นจริง" (ช่อง 3)
 ละครเรื่อง "ครอบครัวตัวละคร" (ช่อง 3)

 ภาพยนตร์ 
 [2545] เกิร์ลเฟรนด์ 14 ใสกำลังเหมาะ รับบท ติ๋ม
 [2544] สุริโยไท รับบท พระเทพกษัตรีย์

 เพลงประกอบละคร/ภาพยนตร์ 
 ปี  ชื่อเพลง  ละคร/ภาพยนตร์  หมายเหตุ2541 อยากให้รู้ ละคร ธรณีนี่นี้ใครครอง  ฝากรัก ละคร ธรณีนี่นี้ใครครอง 2545 เพื่อนกันตลอดไป ภาพยนตร์ เกิร์ลเฟรนด์ 14 ใสกำลังเหมาะ  ร่วมกับ ลิซ่า, ส้ม และ พลอยเพราะเธอหรือเปล่า ภาพยนตร์ เกิร์ลเฟรนด์ 14 ใสกำลังเหมาะ วันลา ภาพยนตร์ เกิร์ลเฟรนด์ 14 ใสกำลังเหมาะ ร่วมกับ ลิซ่า, ส้ม และ พลอย2548 ขอฟ้า ละคร เหนือทรายใต้ฟ้า  ร่วมกับสมาชิกวง วีวี่โค2549 คนเดียวไม่เหงาเท่า 3 คน ละคร เพื่อนแซ่บ 4X4  หายไปกับดอกไม้ ละคร เพื่อนแซ่บ 4X4  ร่วมกับ Dreams II ทำไมไม่รับสักที ละคร เพื่อนแซ่บ 4X4  ร่วมกับ Dreams II 

 มิวสิควีดีโอ 
 มิวสิควีดีโอ เพลง อีกนานไหม ของ สุเชษฐ์ เจษฎาภิวงศ์
 มิวสิควีดีโอ เพลง ให้มันแล้วๆไป ของ สุเชษฐ์ เจษฎาภิวงศ์

 ผู้ประกาศข่าว 
 รายการ ข่าวเด็กเด็ก (ช่อง 9)